પાટીદાર આંદોલન દરમિયાન શહિદ થયેલા પાટીદાર સમાજના 14 યુવાનોના પરિવારને ન્યાય અપાવવા માટે ગુજરાતભરમાંથી શરૂ થયેલી શહિદ યાત્રા 1લી જુલાઇએ સુરત આપી પહોંચી હતી અને માનગઢ ચોકથી યાત્રાની શરૂઆત થઇહતી પણ આ યાત્રા સાંજે જયારે કાપોદ્રા વિસ્તારમાંથી પસાર થઇ રહી હતી ત્યારે યાત્રામાં છમકલું કરવા આવેલા બ્લેક ગોલ્ડન અને હર્ષિલને માર મારવામાં આવ્યો હતો. લોકોએ કારના કાચ પણ તોડી નાંખ્યા હતા. યાત્રા 20 મિનિટ સુધી થંભી ગઇ હતી જો કે પોલીસના ભારે બંદોબસ્તને કારણે મામલો થાળે પડ્યો હતો. પોલીસે છમકલું કરવા આવનાર બનેં યુવાનની અટકાયત કરી હતી. શહિ યાત્રા વરાછામાં 17 જેટલા વિસ્તારમાં ફરી હતી.